ಯುಎಇ ನ ರಾಜಥಾನಿ ನಗರವಾದ ಅಬು ಧಾಬಿಗೆ ಕಲಶಪ್ರಾಯವಾಗಿರುವ ಮಸೀದಿ ವಿಶ್ವದ ಅತಿದೊಡ್ಡ ಮಸೀದಿಗಳಲ್ಲಿ ಒಂದಾಗಿದೆ. ಸಂಸ್ಥಾಪಕರೂ ಪ್ರಥಮ ಅಧ್ಯಕ್ಷರೂ ಆದ ದಿವಂಗತ ಶೇಖ್ ಜಾಯೆದ್ ಬಿನ್ ಸುಲ್ತಾನ್ ಆಲ್ ನಯಾನ್ರವರ ಕನಸಿನ ಕೂಸಾದ ಮಸೀದಿಗೆ ಅವರ ಹೆಸರನ್ನೇ ಇಡಲಾಗಿದೆ. ಅವರ ಇಚ್ಛೆಯಂತೆ ಮಸೀದೆಯ ಅಂಗಣದಲ್ಲೇ ಅವರ ಸಮಾಧಿಯೂ ಇದೆ. ಆ ಸ್ಥಳದಲ್ಲಿ ೨೪ ಗಂಟೆಯೂ ಕುರಾನ್ ಮಂತ್ರದ ಧ್ವನಿಮುದ್ರಿಕೆ ಸತತವಾಗಿ ಇರುತ್ತದೆ.
ಯುಎಇಸಂಸ್ಕೃತಿಯನು ಪ್ರತಿಬಿಂಬಿಸುವ, ಅತ್ಯಂತ ಗುಣಮಟ್ಟದ ಸಾಮಗ್ರಿಗಳನ್ನು ಉಪಯೋಗಿಸಿರುವ, ಇಸ್ಲಾಮ್ ಧರ್ಮದ ಮೂಲೋದ್ದೇಶಗಳನ್ನು ಸಾರುವ, ಹತ್ತಿರದ ಎಲ್ಲಾ ಕಡೆಗಳಿಂದಲೂ ಕಾಣುವಂತಿರುವ ಮಸೀದಿ ಅವರ ಕನಸಾಗಿತ್ತು. ಅದರ ಪ್ರಕಾರ , ೧೯೮೦ ರ ದಶಕದ ಕೊನೆಯಲ್ಲಿ, ಒಂಬತ್ತೂವರೆ ಮೀಟರ್ ಎತ್ತರದ ದಿಬ್ಬದಮೇಲೆ, ೨೩ ಸಾವಿರ ಚ. ಮೀ ವಿಸ್ತೀರ್ಣದ ಸ್ಥಳವನ್ನು ಕಾದಿರಿಸಲಾಯಿತು. ಮಸೀದಿಯ ವಿನ್ಯಾಸ ಹೇಗಿರಬೇಕೆಂಬ ಬಗ್ಗೆ , ಕಟ್ಟಡಕ್ಕೆ ಬಳಸಬೇಕಾದ ಸಾಮಗ್ರಿಗಳ ಬಗ್ಗೆ ಮಾಹಿತಿ ಸಂಗ್ರಹಕ್ಕಾಗಿಯೇ ಸುಮಾರು ೧೦ ವರ್ಷಗಳು ಕಳೆದವು. ೧೯೯೯ ರಲ್ಲಿ ಮಸೀದಿಯ ಶಂಕುಸ್ಥಾಪನೆಯನ್ನು ಮಾಡಲಾಯಿತು. ಆರಂಭದಲ್ಲಿ ಕಾಮಗಾರಿ ನಿಧಾನವಾಗಿ ೪-೫ ವರ್ಷಗಳು ಕಳೆದವು. ೨೦೦೪ ರ ನವೆಂಬರ್, ೨ ರಂದು ಶೇಖ್ ರು ದೈವವಶರಾದರು. ಇದಾದ ಕೇವಲ ಮೂರು ವರ್ಷಗಳಲ್ಲಿ ಮಸೀದಿಯ ಕೆಲಸ ಮುಗಿಯಿತು.
ಟೂರ್ ಗೈಡ್ ವ್ಯವಸ್ಥೆ
ಮೂಲ ಕಲ್ಪನೆ
ಇಸ್ಲಾಂ ಧರ್ಮದ ಬಗ್ಗೆ ಅರಿವು ಮೂಡಿಸುವ ಪ್ರಯತ್ನ
ಪ್ರವಾಸಿಗಳಿಗೆ ಸೌಲಭ್ಯ